האוניברסיטה העברית בירושלים

המחלקה לסטטיסטיקה

# סדנא בייעוץ סטטיסטי (52841) – תשע"ח

1. **הנחיות להכנת הפוסטר**

מכינים את הפוסטרים ב powerpoint (או בתוכנה מתאימה אחרת) ושומרים את הגרסה הסופית ב pdf. הפוסטרים יודפסו במרכז ההדפסות באוניברסיטה ועלותם תמומן ע"י המחלקה. כלומר, עליכם להכין קובץ המכיל את הפוסטר אך הפקת הפוסטר עצמו **אינה** כרוכה בתשומת זמן וכסף מצדכם.

**פרקים בפוסטר**

יש לכלול בתמצות רב את המידע המרכזי בנושאים הבאים:

* רקע ומטרות/שאלות
* שיטות
* הנתונים (אפשר לכלול כאן ממצאים נבחרים מהניתוח התיאורי; אפשר להקדים פרק זה לפרק השיטות)
* תוצאות
* מסקנות/דיון/מחקר עתידי

**שפה**: עברית או אנגלית

1. **הנחיות טכניות**

* **מידות הפוסטר** **חובה**: גובה – 96 ס"מ X רוחב – 82 ס"מ. (portrait) יש להגדיר את גודל הגליון במצגת.
* **אין להשתמש** בפונט קטן מגודל 28 כולל **בגרפים ובטבלאות** (ערכים על הצירים, כותרות צירים, ערכים בתוך הגרף)
* מומלץ לא להכביר באפקטים גרפיים
* **רקע** **הפוסטר** יכול להיות תמונה או בחירה של צבע. טיפים: א. הימנעו מהגדרות אפקטים מסובכות לרקע, ה plotter נתקע עם רקעים מסובכים ב. בחרו **רקע בהיר**

להלן הנחיות נוספות שהוכנו **באוניברסיטה** עם התאמה מסוימת עבור הסדנה

* **כותרת**
  + הכותרת היא שתמשוך **תשומת לב** ותזמין את קהל המתעניינים לעיין בפוסטר. לפיכך עליה להיות מאירת עיניים, **לא מסובכת** מדי, ורצוי שתהיה **מסקרנת**. השתדלו לנסח **כותרת שתתאר את המסקנות** ולא רק את הניסוי.
  + את הכותרת יש לתכנן כך שניתן יהיה לקרוא אותה ממרחק של **חמישה מטרים**. גופן בגודל של כ **8070- פוינט** יעשה את העבודה.
  + מתחת לכותרת יש לכתוב את **שמות הכותבים, מנחה, שמות מתייעצים** עם המוסד המחקרי אליו הם משתייכים, הכל ב**גודל כ 50 40-** פוינט
  + נא להשתמש בלוגו החדש של האוניברסיטה (ניתן למצוא בגוגל תמונות)
* **גוף הפוסטר**

שימו לב לניסוחים תמציתיים ומדעיים

השתדלו ליצור פוסטר ממוקד, ו"אורירי" (לא עמוס)

* + **הקדמה**
    - בהקדמה יובא **הרקע המדעי** לעבודה, דהיינו, ממצאים קודמים שהתפרסמו בספרות ומניחים את **הרציונל המחקרי לעבודה הנוכחית**.
    - בנוסף תכלול ההקדמה את **השאלות/מטרות** עליהן מנסה המחקר לענות.
    - יש לנסח בקצרה ובתמציתיות, ללא סיפורים, במידת האפשר בנקודות.
  + **שיטות** 
    - נוסחאות עיקריות של השיטות בהן השתמשתם. יש להשתמש בעורך המשוואות של word או ב mathtype ולא להעתיק כתמונה ממסמך אחר
  + **תוצאות**
    - גוף הפוסטר צריך להיות **קריא ממרחק של מטר אחד**. השתמשו בגופן קריא (כמו Arial) בגודל **28-32 פוינט**. מרווח של **שורה וחצי**.
    - הפסקאות צריכות להיות בגודל סביר (לא יותר מחמש שורות לפסקה).
    - בעברית השתמשו **ביישור לימין** ולא ביישור דו-צדדי המקשה על הקריאה ממרחק.
    - ממצאי המחקר **העיקריים** יוצגו בצורה מעניינת **ומתומצתת ככל האפשר**. זכרו כי אין צורך להציג את כל הממצאים אלא רק את אלו הנחוצים לצורך העברת המסר.
    - התוצאות תודגמנה על-ידי מספר מצומצם של טבלאות וגרפים (חמישה לכל היותר). יש לבחור באמצעי שיציג את התוצאות **בצורה הברורה ביותר**.
    - לא להכביר בספרות עשרוניות.
    - **הימנעו משימוש בקיצורים** פרט לאלו הברורים ממש.
  + **מסקנות וסיכום**
    - נסחו את המסקנות העיקריות **בקצרה**.
* **כתוביות** **ואיורים**
  + בצמוד לכל תמונה (איור, גרף, וכו') יש לרשום כתובית המנסחת במלים את שמתואר בתמונה.
  + יש להוסיף **מקרא**, במידת הצורך.
  + אין צורך לכלול כותרות בסגנון "טבלה 1" או "גרף מספר 4".
  + הטקסט בכתוביות צריך להיות ברור וקריא ממרחק, לפיכך יש להשתמש בכתב אופקי בלבד, **ובגודל גופן כמו בחלקי הטקסט האחרים**.
  + כך גם לגבי הפונטים של **ערכים על צירים וכותרות הצירים**
* **צבעים, פונטים, יישור**
  + **צבעים:** מומלץ להשתמש במגוון צבעים מוגבל ולא עמוס ובגוונים בהירים/כהים של הצבעים הקיימים (ניתן להיעזר גם במספרי ה RGB ). למשל כדאי לדאוג שצבעים בגרפים ישתלבו בצבעי הרקע והטקסט. לעתים ניתן לקשר צבעים לתוכן. אין להשתמש ברקעים כהים, אינן מתקבלים טוב בהדפסה.
  + **דיוק גרפי** מאוד חשוב בפוסטר.

**-** יש דאוג כי כל קופסאות הטקסט והכותרות יהיו **מיושרים** ו**אחידים** בכל הפוסטר.

**-** בגרסאות חדשות של אופיס, קל לבצע יישור; בגרסאות ישנות ממולץ להשתמש בהגדרות size וposition . לשמור על רוחב עמודות שווה, מרווחים שוים בין עמודות. לשמור על שוליים סבירים

**- שוליים ומרווחים:** יש להשאיר שוליים סבירים ולשמור על מרווחים **אחידים** בין קופסאות הטקסט

**- פונטים:** מומלץ להשתמש בפונטים נאים כגון אריאל או באנגלית קליבר; עבור מתמטיקה Times New Roman והקפדה על כללי הדפוס המתמטיים (בד"כ הפונט יהיה מוטה אלא אם וקטור/מטריצה).

**- הדגשים:** אין להשתמש בקו תחתי. נשתמש בפונט מודגש או מוטה

**- בולטים/מספור:** אין להשתמש כאשר יש פסקה בודדת

לפני הגשת הטיוטה עברו על כל ההנחיות וודאו כי התייחסתם בדייקנות לכל המרכיבים